
REFERAT
Privind alocarea sumei de 400.000 lei în vederea organizării manifestărilor cultural 

artistice care marchează momentului istoric al aderării României la Uniunea Europeană, 
 1 ianuarie 2007

Ca urmare a discuţiilor avute între conducerile Consiliului Judeţean Timiş şi cele ale Primăriei Municipiului Timişoara în vederea organizării manifestărilor cultural artistice menite să marcheze momentul istoric al aderării României la Uniunea Europeană, la 1 ianuarie 2007, s-a convenit ca cele două instituţii să participe financiar în mod egal în vederea acoperiri bugetului necesar pregătirii unui astfel de eveniment. De asemenea prin HG 1620/ 22.11.2006 a fost alocată suma de 150.000 lei din partea Guvernului României. Bugetul total al evenimentului este în valoare de 247.700 euro şi va fi acoperit de către Primăria Municipiului Timişoara care a prevăzut suma de 400.000 lei la rectificarea de buget din 28.11.2006 şi de Consiliul Judeţean care va participa cu aceeaşi sumă.
Propunem ca suma de 400.000 lei care au fost alocaţi acestui eveniment la rectificarea bugetului din data de 28.11.2006, să fie distribuiţi Casei de Cultură a Municipiului Timişoara căreia îi revine sarcina tehnică de a aduce la îndeplinire demersurile tehnice necesare în vederea pregătirii şi realizării acestor manifestări.

Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 400.000 RON, din cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei).

Detalii referitoare la această manifestare se află în materialul anexat.
Adrian Bragea

